 Jeremaya 7  Nke a bụ okwu Jehova nke ruru Jeremaya ntị, sị:Guzo nọnụ ụzọ ámá nke ụlọ Jehova, kwusaakwa okwu a nebe ahụ, sị, Nụrụnụ okwu Jehova, unu ndị Juda niile, ndị na-abanye nọnụ ụzọ ámá ndị a ịga kpọọrọ Jehova isiala.Nke a bụ ihe Jehova nke ụsụụ ndị agha, bụ Chineke Izrel, kwuru: Meenụ ka ụzọ unu na omume unu dị mma, m ga-ahapụkwa unu ka unu biri nebe a.Unu atụkwasịla obi nokwu ụgha, na-asị: Ụlọ nsọ Jehova, ụlọ nsọ Jehova, ihe a bụ ụlọ nsọ Jehova!Nihi na ọ bụrụ na unu emee ka ụzọ unu na omume unu dị mma, ọ bụrụ na unu ekpee ikpe ziri ezi netiti mmadụ na ibe ya,ọ bụrụ na unu emegbughị onye mbịarambịa, nwa na-enweghị nna na nwaanyị di ya nwụrụ, ọ bụrụ na unu awụfughị ọbara na-emeghị ihe ọjọọ nebe a, ọ bụrụkwa na unu esoghị chi ọzọ dị iche iche iji kpatara onwe unu ọdachi,mụ onwe m ga-ahapụ unu ka unu biri nebe a, nala m nyere nna nna unu hà, malite na mgbe a na-akaghị aka ọbụna ruo mgbe a na-akaghị aka.Lee, unu tụkwasịrị obi nokwu ụghaọ gaghị abara unu uru ma ọlị.Ùnu ga na-ezu ohi, na-egbu ọchụ, na-akwa iko, na-aṅụ iyi ụgha, na-esurere Bel ihe nsure ọkụ, na-eso chi ọzọ dị iche iche unu na-amaghị,unu abịakwa guzo nihu m nụlọ a nke a kpọkwasịrị aha m, unu wee na-asị, A ga-anapụta anyị, nagbanyeghị na unu na-eme ihe arụ a niile?Ụlọ a nke a kpọkwasịrị aha m ọ ghọworo unu ọgba nke ndị na-apụnara mmadụ ihe? Lee, mụ onwe m ahụwo ya, ka Jehova kwuru.Otú ọ dị, gaanụ nụlọ m nke dị na Shaịlo, bụ ebe m mere ka aha m biri na mbụ, hụ ihe m mere ya nihi ihe ọjọọ ndị m bụ Izrel mere.Ebe ọ bụ na unu nọ na-eme ihe ndị a, ka Jehova kwuru, mụ onwe m wee na-agwa unu okwu, na-ebili nisi ụtụtụ na-agwa unu okwu, ma unu egeghị ntị, m nọkwa na-akpọ unu òkù, ma unu azaghị,ihe m mere Shaịlo ka m ga-emekwa ụlọ a nke a kpọkwasịrị aha m, nke unu tụkwasịrị obi, bụ ebe m nyere unu, nyekwa nna nna unu hà.M ga-esi nihu m chụpụ unu, dị nnọọ ka m chụpụrụ ụmụnne unu niile, bụ ụmụ Ifrem niile.Ma gị onwe gị, ekpela ekpere nihi ndị a, ebesarala m ákwá nihi ha ma ọ bụ kpeere ha ekpere, arịọkwala m arịrịọ nihi ha, nihi na agaghị m ege gị ntị.Ị dịghị ahụ ihe ha na-eme nobodo ndị dị na Juda nakwa nokporo ámá ndị dị na Jeruselem?Ụmụ na-akpata nkụ, ndị nna ana-emenwu ọkụ, ndị nwunye ana-agwọ ntụ ọka iji mee achịcha e ji achụrụ eze nwaanyị nke eluigwe àjà; ha na-awụsakwara chi ọzọ dị iche iche àjà ihe ọṅụṅụ iji kpasuo m iwe.Ọ bụ m ka ha na-emejọ? ka Jehova kwuru. Ọ bụghị onwe ha ka ha na-emejọ wee na-emechu onwe ha ihu?Ya mere, nke a bụ ihe Ọkaakaa Onyenwe anyị Jehova kwuru, Lee! m ga-awụkwasị iwe m na ọnụma m nebe a, wụkwasịkwa ya ụmụ mmadụ na anụ ụlọ na osisi dị nọhịa na ihe ala mepụtara; iwe m ga-enwurukwa ọkụ, a gaghịkwa emenyụ ya emenyụ.Nke a bụ ihe Jehova nke ụsụụ ndị agha, bụ Chineke Izrel, kwuru, Burunụ anụ àjà unu a na-esurecha nọkụ, ya na anụ àjà nkịtị unu, rie.Nihi na agwaghị m nna nna unu hà okwu banyere àjà a na-esurecha nọkụ na àjà nkịtị nụbọchị m kpọpụtara ha nala Ijipt, enyeghịkwa m ha iwu banyere ha.Ma, ọ bụ iwu a ka m nyere ha, sị: Rubenụ isi nihe m kwuru, m ga-abụ Chineke unu, unu ga-abụkwa ndị m; jeenụ ije nụzọ dum m ga-enye unu iwu ka unu soro, ka ihe wee gaziere unu.Ma ha egeghị ntị, ha atọghịkwa ntị nala, kama ha jere ije dị ka atụmatụ ha si dị, dị ka isi ike nke dị najọ obi ha si dị, nke mere ha ji na-ala azụ kama ịga ihu,malite nụbọchị nna nna unu hà si nIjipt pụta ruo taa; m wee na-ezitere unu ndị ohu m niile bụ ndị amụma, na-ebili nisi ụtụtụ kwa ụbọchị na-ezite ha.Ma ha egeghị m ntị, ha atọghịkwa ntị nala, kama ha nọ na-ekwesi olu ike. Ha mere ihe ọjọọ karịa ndị nna nna ha!Ị ga-agwa ha ihe a niile, ma ha agaghị ege gị ntị; ị ga-akpọ ha òkù, ma ha agaghị aza gị.Ị ga-asịkwa ha, Mba a bụ mba nke ndị ya na-erubeghị isi nihe Jehova bụ Chineke ha kwuru, ha anaraghịkwa ịdọ aka ná ntị. Ikwesị ntụkwasị obi alawo niyi, ọ dịghịkwa nọnụ ha.Kpụọ isi gị, chịfuokwa ntutu gị, nọrọ nugwu ọhịa na-adịghị bụọ abụ iru uju, nihi na Jehova ajụwo ọgbọ ọ na-eweso iwe, ọ ga-agbahapụkwa ya.Nihi na ụmụ Juda emewo ihe jọrọ njọ nanya m, ka Jehova kwuru. Ha edebewo ihe arụ ha nụlọ ahụ a kpọkwasịrị aha m, ka ha merụọ ya.Ha ewuwo ebe ndị dị elu na Tofet, nke dị na ndagwurugwu nwa Hinọm, iji suree ụmụ ha ndị ikom na ụmụ ha ndị inyom nọkụ, nke bụ ihe m na-enyeghị niwu, ọ bataghịkwa m nobi.Ya mere, lee! oge na-abịa, ka Jehova kwuru, mgbe a na-agakwaghị asị na ọ bụ Tofet na ndagwurugwu nwa Hinọm, kama a ga-asị na ọ bụ ndagwurugwu igbu mmadụ; a ga na-eli ozu na Tofet, ruo mgbe a ga na-achọ ebe ili ozu achọ.Ozu ha ga-aghọrọ anụ ufe nke eluigwe na anụ ọhịa nke ụwa ihe oriri, ọ dịghịkwa onye ga-eme ka ha maa jijiji.M ga-eme ka a ghara ịnụkwa mkpu ọṅụ na mkpu obi ụtọ na olu nwoke na-alụ nwaanyị ọhụrụ na olu nwaanyị a na-alụ ọhụrụ nobodo ndị dị na Juda nakwa nokporo ámá ndị dị na Jeruselem; nihi na ala a ga-aghọ naanị ebe a lara niyi. 